**VAŽNO!**

**OBAVIJEST MATURANTIMA**

**o pravu na podnošenje prigovora na rezultate (ocjenjivanje) ispita državne mature u ljetnom roku šk. god. 2019./2020.**

 **U ponedjeljak, 13. srpnja 2020. u 12.00 sati bit će** objavljeni privremeni rezultati ispita Državne mature u ljetnome roku šk. god. 2019./2020. Ovogodišnji maturanti i ostali pristupnici na svojoj će stranici, na poveznici Moji rezultati, dobiti uvid u rješenja svojih ispita, broj bodova koji im je dodijeljen te uspjeh koji su postigli na ispitima kojima su pristupili.

**Rok za prigovore** na rezultate ispita traje 48 sati od objave privremenih rezultata. U skladu sa navedenim, od **13. srpnja od 12:01** sati do **15. srpnja u 12:00 sati** traje aktivnost ulaganja **prigovora učenika na ocjenjivanje.**

**Učenici četvrtih razreda srednjih škola u Republici Hrvatskoj** prigovor podnose pisanim putem **Školskome ispitnome povjerenstvu**, koje donosi mišljenje o opravdanosti prigovora i prosljeđuje ga Centru.

Zbog novonastale situacije u sklopu pandemije širenja virusa COVID – 19, prigovore ćete podnositi **elektronskim putem.** Na web – stranici Treće ekonomske škole, kao i u aplikaciji Yammer (virtualna učionica DRŽAVNA MATURA TESZG), bit će objavljen **Obrazac prigovora.** Taj dokument izrađen je u wordu i može se uređivati. Popunjeni obrazac prigovora možete uputiti privatnom porukom ispitnoj koordinatorici na Yammeru, ili mailom na slavica.falamic@gmail.com. ŠIP će izvršiti uvid u svaki prigovor, unijeti ga u bazu za Državnu maturu, dati svoje mišljenje, a nakon što ga NCVVO razmotri, na svojoj ćete stranici u bazi vidjeti je li vaš prigovor usvojen ili ne.

**Napomena: U Obrascu prigovora, u prostoru za tekst prigovora,** mora biti točno napisano na koji se zadatak odnosi prigovor te objašnjeno u čemu se sastoji nepravilnost.

**Konačna objava rezultata ispita bit će 20. srpnja 2020.**

 **Ispitna koordinatorica:**

 **Slavica Falamić, prof.**